Нови пазар (Сърбия)
Нови пазар (; ;  – Йени Пазар) e град в Сърбия, административен център на община Нови Пазар.

Градът е сред центровете на историческата област Санджак, известна още като област Стара Рашка. Според преброяването през 2002 г. Нови пазар има 54 604 жители. Населението е съставено предимно от бошняци (84,86%).

История 

Нови пазар замества късносредновековно Търговище. Мястото му в центъра на Новопазарското поле е средищно и изключително подходящо за пазарище. Намирало се в центъра на района, днес известен като Стари Рас, а областта на запад от Търговище става известна като Стара Рашка. Днес това е т.нар. Ужички край, чиито характерни черти и особености са прекрасно описани от Евлия Челеби по османско време.

На изток от средновековното Търговище, което е било средище за търговия между българи и византийци от една страна и сърби (босненци) и далмати от друга, се е намирал старобългарският град Рас, граничен със сърбите. Останките му са известни днес като крепост Постене.

В 1871 година дебърски майстори изграждат църквата „Свети Никола“.

След Руско-турската война (1877-1878) Нови пазар става център на новообразувания Новопазарски санджак, откъдето идва името Санджак на целия край.

География 
Разположен е в Рашки окръг, в югозападната част на региона Централна Сърбия, Република Сърбия. Намира се в центъра на котловина, наречена Новопазарско поле. През града протича река Рашка.

Населението на града през 2002 година е 54 604 души.

Политика 

Общинският съвет на община Нови Пазар се състои от 47 членове.
{| class="wikitable" width=60%
|+ Резултати от местните избори през 2004 година
! colspan=2 | Партия || Брой съветници (от 47)
|-
| bgcolor= | || Листа за Санджак || align=center | 22
|-
| bgcolor= | || Санджакска демократична партия || align=center | 17
|-
| bgcolor=blue | || Сръбска радикална партия || align=center | 3
|-
| bgcolor= | || Партия за Санджак || align=center | 3
|-
| bgcolor= | || Сръбски демократичен алианс || align=center | 2
|}

Образование 
В града има 2 университета. За откриването в града на първия от тях през 2002 г. съдейства Зоран Джинджич.

Спорт 
ФК Нови Пазар е създаден през 1928 година.

Външни препратки 
 www.novipazar.com 
 Официален сайт на града 
 Информационен център „Санджак“
 www.sanjak.org

Бележки